# 2.1. Cambiamos o mundo?

# Escoitamos

Xabier Docampo no seu Cando petan na porta pola noite expresou en forma de poema os seus medos. Escoita con atención:

audio/mpeg

# Pensamos

EU TEÑO MEDO... Lembras a orde dos primeiros versos?

Ordena os versos e despois cópiaos no teu caderno na orde correcta.

- Cando petan na porta pola noite.
- A estar só cando non quero estar só.
- A estar no medio de moita xente.
- A quedar só no mundo.
- A morrer pronto.
- A morrer estupidamente nunha estrada.
- A tolear.
- A que lles pase algo aos meus.
- A que os que quero non me queiran.
- A perder o gusto polas cousas que me gustan.
- A ter que vivir sempre nunha cidade.
- A que non haxa flores.
- A que non haxa animais en liberdade.
- A non poder mirar as estrelas pola noite.
- A non poder mirar a paisaxe no outo.

Comprobar

Correcto!

2025312205115-60
12345
Actividade non completada#Actividade superada. Puntuación: %s#Actividade non superada. Puntuación: %s#Lista desordenada

A resposta correcta é:

# Rimamos

- Agora vas ser ti quen faga o poema cos teus medos. Escribe no teu caderno, como mínimo, oito versos cos seus respectivos medos. Acompáñaos dunha ilustración.

## Audio

audio/mpeg

- Seguindo coa creación de poemas con sentimentos, agora vas escribir no caderno dous poemas de, mínimo, seis versos cada un que comecen por:

Gústame...

Non me gusta...

## Audio

audio/mpeg

# Cadáver exquisito

E agora xunto coas túas compañeiras e compañeiros vas construír un cadáver exquisito. Ah, que non sabes o que é un cadáver exquisito? Ben, pois agora cho conto.

Un cadáver exquisito é un poema colectivo.

Unha persoa colle un folio e escribe o primeiro verso, dóbrao para que non se vexa e pásallo á seguinte persoa, esta escribe outro verso e así sucesivamente. Ao final desdobramos o folio e temos o noso poema.

## Audio

audio/mpeg

## Para axudarche, aquí tes algunhas ideas

- Escollede un tema e escribide os vosos versos sobre el. Por exemplo: o outono.
- Describide un personaxe seguindo unha orde (o primeiro verso, define o personaxe; o segundo indica a súa característica; o terceiro: realiza unha acción... e así sucesivamente).
- Palabras encadeadas: escribimos o primeiro verso e deixamos á vista a última palabra; o segundo verso comeza por esa palabra e así ata o último verso da composición.

## Audio

audio/mpeg

Páxina 7 de 30

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)